



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**25 MAI 2017**

Ca urmare a solicitării de emitere a acordului de mediu adresată de **SC SERENIA LUX SRL,** din oraşul Beclean, str. Mihail Kogălniceanu, nr. 33, judeţul Bistriţa-Năsăud, pentru proiectul „*Schimbare destinaţie din hală găini în hală producţie şi depozitare piei”*, oraşul Beclean, Valea Viilor, nr. 2/2, înregistrată la Agenţia pentru Protecţia Mediului Bistriţa-Năsăud cu nr*. 545/19.01.2017* ultima completare sub nr. 5649/17.05.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *24.05.2017*, că proiectul: „*Schimbare destinaţie din hală găini în hală producţie şi depozitare piei”*, oraşul Beclean, Valea Viilor, nr. 2/2, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) *proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2,*

*- la punctul 10, lit. a) proiecte de dezvoltare a unităţilor/zonelor industriale şi*

*- la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) proiectul prevede realizarea următoarelor:*

*- proiectul se va realiza pe o suprafaţă 2076 m2, pe care este amplasată hală cu S=1272 m2;*

*- prin proiect se va reabilita şi compartimenta hala în vederea desfăşurării activităţii de finisare şi vopsire piei;*

*- hala va fi compartimentată în :* *spaţiu* *prelucrare pielărie - 29,12 m2, spațiu finisare mecanică - 772 m2, prelucrare pielărie 2 - 45,50 m2, sortare - 104,21 m2, birou maistru - 6,77 m2, depozit -17,87 m2, baie - 6.82 m2, sala de mese -11.37 m2 , spaţiu pentru centrala termică -21,77 m2, hol – 6,50 m2, vopsitorie - 36 m2, depozit vopsele – 19,2 m2, spaţiu perierea pieilor - 18.2 m2, ştoluire– 67,84 m2, depozit materii prime şi produse finite 17,6 m2*

*- se va construi platformă betonată cu S=704 m2 şi o terasă acoperită cu S=100 m2;*

*- capacitatea de finisare va fi de 4000 kg piei/lună;*

*- pieile se vor aproviziona din import în stadiu crust (prelucrate primar, tăbăcite* *şi vopsite);*

*- în atelier se vor realiza operațiuni suplimentare de finisare – ștoluire (întindere), vopsire, călcare, colorare, șlefuire în vederea obţinerii unor calităţi superioare produselor (moliciune şi supleţe);*

*- se vor folosi vopsele pe bază de apă fără conţinut de solvenţi organici volatili, care nu sunt clasificate ca şi substanţe periculoase – 400 kg/lună şi materiale de lustruit - 50 kg/lună;*

*- după finisare, pieile se ambalează şi se livrează la beneficiari;*

*- cabinele de vopsire sunt prevăzute cu recuperator de vopsea, gazele rezultate din uscare sunt eliminate de un ventilator printr-un cos metalic cu H=9 m;*

*- vopsirea se realizează în linia de vopsire, închisă, la rece, prin pulverizarea vopselei, după care pe aceiaşi linie se realizează uscarea cu aer cald;*

*- alimentarea cu apă în scop menajer şi tehnologic se va realiza din reţeaua oraşului;*

*- apa în scop tehnologic se va utiliza la diluarea vopselelor şi spălarea recipientelor;*

*- evacuarea apelor uzate menajere şi tehnologice se va realiza în reţeaua de canalizare a oraşului;*

*- încălzirea spaţiilor şi a aerului cald necesar uscării pieilor se va realiza cu centrală termică pe lemne cu putere 125 kw;*

*Hala va fi dotată cu: - pentru vopsire :*

*- 1 maşina de vopsit cu 16 pistoale cu 2 cabine închise de tip Deri Maksan; 1 maşină este compusa din 2 cabine, cuva de recuperare a vopselei, 4 ventilatoare pentru căldură, 1 ventilator absorbţia aerului rezultat în urma uscării pieilor, doua pompe de aplicare vopsea, banda transportoare din fire de plastic şi zece calorifere alimentate cu apa caldă folosite pentru uscarea pieilor. Cabina maşinii este prevăzută cu geam transparent de sticla. Pentru funcţionarea utilajului se foloseşte aer comprimat şi apă caldă..*

*- pentru procese antevopsire: procedeele sunt mecanice, utilajele folosite la procedeele mecanice sunt:*

*- 1 maşină Molisa Cartigliano, prevăzută perne de aer, folosită pentru înmuierea pieilor,*

*- 2 prese Mostardini, folosite pentru imprimarea pieilor cu dimensiunile acestora,*

*- 1 presa hidraulică Gozzini, folosită pentru presarea pieilor de dimensiuni mai mici, prevăzută cu un rezervor hidraulic în capacitate de 150 l de ulei,*

*- 1 maşină de măsurat piele Geer, prevăzută cu 20 de tamburi din plastic, care ajută la tratarea pielor şi imprimarea lor,*

*- 1 maşină de Slefuit Bergi, care ajută la şlefuirea micilor defecte,*

*- 1 RotoPresa marca Geer, prevăzută cu 3 tamburi şi rezistenţă electrică, care ajută la lustruirea pieilor,*

*- 1 uscător cu rame, prevăzut cu 20 de rame metalice, care ajuta la întinderea pieilor marca şi fixarea dimensiunilor pieilor,*

*- 1 maşina de stors-întins marca Bergi, ajută la întinderea pieilor pentru uscătorul cu rame,*

*- 1 maşina de presat cu Vid prevăzută cu o placă de inox şi sursa de apă caldă, care ajută la îndreptarea şi netezirea pieilor, cu 2 butoaie pentru înmuiat şi clătit pieile,*

*- 1 maşina de egalizat piei, care ajută la egalizarea pieilor de mici dimensiuni; maşina are în dotare un aspirator pentru pulbere şi particulele fine, colectate într-un sac.*

*c) proiectul are un efect cumulativ cu alte activităţi existente în zonă, dar efectul nu poate fi semnificativ;*

*d) proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite;*

*e) dintre resursele naturale se utilizează agregate minerale și apă;*

*f) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*g) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase sau tehnologii care să inducă risc de accidente;*

*h) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*i) din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*l) anunţurile publice privind depunerea solicitării de emitere a acordului de mediu au fost mediatizate prin afişare la sediul Primăriei Beclean, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat pe parcursul procedurii de emitere a actului de reglementare.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

1. *proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Deşeurile menajere vor fi transportate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*4. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*5. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*6. Nu se vor executa lucrări de reparaţii a motoarelor, schimbarea uleiului de motor şi hidraulic, alimentare cu carburanţi în zona de implementare a proiectului. Aceste operațiuni se vor efectua numai pe amplasamente autorizate.*

*7.* *La transportul materialelor şi pentru realizarea lucrărilor propuse se vor folosi numai căile de acces şi drumurile existente. Este strict interzisă traversarea cu mijloace auto a cursurilor de apă direct prin albie.*

*8. Se interzice accesul de pe amplasament pe drumurile publice cu utilaje, maşini de transport necurăţate.*

*9. Se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*10. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*11. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*12. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).*

*13. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*14. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie şi care nu fac obiectul proiectului, vor fi aduse la starea iniţială.*

*15. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*16. La finalizarea investiţiei, titularul va notifica Agenţia pentru Protecţia Mediului Bistriţa-Năsăud pentru verificarea conformării cu actul de reglementare și va solicita și obține autorizația de mediu.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

Întocmit,

ing. Livia Puşcaş